Akmenės rajono savivaldybės

2015–2017 m. strateginio veiklos plano

6 priedas

**AKMENĖS RAJONO SAVIVALDYBĖS**

**VERSLO RĖMIMO, APLINKOS APSAUGOS IR ŽEMĖS ŪKIO PLĖTROS**

**PROGRAMOS APRAŠYMAS**

|  |  |
| --- | --- |
| Biudžetiniai metai | 2015- ieji metai |
| Asignavimų valdytojas (-ai), kodas | Akmenės rajono savivaldybės administracija, 188719391 |
| Vykdytojas (-ai), kodas | Akmenės rajono savivaldybės administracija, 1Žemės ūkio ir kaimo plėtros skyrius, 1.18Vietinio ūkio ir turto valdymo skyrius, 1.17  |

|  |  |  |  |
| --- | --- | --- | --- |
| Programos pavadinimas | Verslo rėmimo, aplinkos apsaugos ir žemės ūkio plėtros programa | Kodas | 6 |

|  |  |
| --- | --- |
| **Programos parengimo argumentai** | Programa parengta siekiant gerinti verslo veiklos sąlygas rajone, sukurti galimybes ekonominės veiklos kaime įvairinimui, o taip pat plėtoti rajono žemės ūkį, vykdyti žemės ūkio infrastruktūros plėtrą, gerinti aplinkos ir kraštovaizdžio kokybę. Programa įgyvendinamos LR Vietos savivaldos įstatymu reglamentuojamos *savarankiškosios savivaldybių funkcijos*: smulkiojo ir vidutinio verslo plėtros programų rengimas; aplinkos kokybės gerinimas ir apsauga; komunalinių atliekų tvarkymo sistemų diegimas, antrinių žaliavų surinkimo ir perdirbimo organizavimas, sąvartynų įrengimas ir eksploatavimas; sanitarijos ir higienos taisyklių tvirtinimas ir jų laikymosi kontrolės organizavimas, švaros ir tvarkos viešose vietose užtikrinimas; sąlygų verslo ir turizmo plėtrai sudarymas ir šios veiklos skatinimas; *valstybinės (valstybės perduotos savivaldybėms) funkcijos:* valstybei nuosavybės teise priklausančių melioracijos ir hidrotechnikos statinių valdymas ir naudojimas patikėjimo teise. |
| **Ilgalaikis prioritetas** **(-ai) (pagal SPP)** | Žmogiškųjų išteklių ugdymas bei tobulinimas | Kodas | 1 |
| Ekonomikos skatinimas | 2 |
| Sanglaudos didinimas | 3 |
| Darni žemės ūkio ir kaimo plėtra | 4 |
| **Šia programa įgyvendinamas įstaigos strateginis tikslas:** | Modernizuoti ir plėsti viešąją infrastruktūrą, sudaryti sąlygas verslo ir žemės ūkio plėtrai | Kodas | 3 |
| Programos tikslas | Didinti rajono investicinės ir verslo aplinkos patrauklumą | Kodas | 3.1 |
| **Tikslo aprašymas:**Tinkamos verslo veiklos sąlygos rajone, subalansuota žemės ūkio plėtra, moderni kaimo gyvenamoji aplinka, švari ir saugi aplinka yra svarbios Akmenės rajono savivaldybės ekonominio, socialinio, etnokultūrinio ir gamtosauginio vystymosi prielaidos. Įgyvendinamu tikslu savivaldybė atlieka melioracijos ir hidrotechnikos statinių priežiūros ir remonto darbus, vykdo darbus, susijusius su melioracijos statinių kompiuterinių bazių eksploatavimu. Siekdama gerinti gyvenamąją aplinką rajone, verslo veiklos ir ūkininkavimo sąlygas, savivaldybė remia ūkininkus ir žemės ūkio bendroves, teikia paramą kaimo bendruomenėms ir jų iniciatyvoms finansuoti. Siekdama išsaugoti ir gerinti aplinkos kokybę, savivaldybė įgyvendina įvairias aplinkosaugines priemones ir vykdo visuomenės aplinkosauginį švietimą.**Rezultato vertinimo kriterijai:*** Atnaujintų melioracijos sistemų dalis, nuo visų melioracijos sistemų (proc.);
* Patenkintų SVV ir ūkininkų prašymų paramai gauti dalis, nuo visų gautų prašymų, (proc.);
* Patenkintų bendruomenių prašymų paramai gauti dalis, nuo visų gautų prašymų (proc.).
 |
| **Uždavinys** | Vykdyti rajono melioracijos statinių priežiūros ir remonto darbus | **Kodas** | 3.1.1 |
| **Uždavinio aprašymas:**Melioracija yra svarbi siekiant kurti šiuolaikiškas žemės ūkio veiklos sąlygas Akmenės rajone. Melioracijos statiniai projektuojami ir statomi siekiant sureguliuoti dirvožemio vandens, šilumos ir oro režimą, sudaryti geresnes sąlygas žemės ūkiui, išsaugoti ir padidinti žemės ūkio naudmenų derlingumą. Melioracijos sistemų ir jų hidrotechninių statinių techninė būklė turi tiesioginę įtaką žemės ūkio naudmenų našumui, augalų augimo ir žemės ūkio darbų atlikimo sąlygoms, o kartu ir žemės ūkio sektoriuje dirbančių žmonių pajamoms. Įgyvendinamu uždaviniu žemės ūkio ir kaimo plėtros srityje, savivaldybė atlieka melioracijos ir hidrotechnikos statinių priežiūros ir remonto darbus, vykdo darbus, susijusius su melioracijos statinių kompiuterinių bazių eksploatavimu, atnaujina šiems darbams atlikti reikalingą programinę įrangą. **Produkto vertinimo kriterijai:*** Atliktų hidrotechninių statinių priežiūrų skaičius;
* Atlikta griovių remonto ir priežiūros darbų (km);
* Suremontuotas drenažas (ha);
* Melioruotų žemių ir melioracijos statinių apskaita (ha).
 |
| **Uždavinys** | Skatinti verslo ir kaimo plėtrą rajone | **Kodas** | 3.1.2 |
| **Uždavinio aprašymas:**2013 m. balandžio 25 d. Akmenės rajono savivaldybės tarybos sprendimu buvo patvirtinta Akmenės rajono savivaldybės smulkiojo ir vidutinio verslo plėtros programa. SVV programos tikslas – kurti darbo vietas ir mažinti nedarbą, taikant valstybės ir savivaldybės paramos smulkiojo ir vidutinio verslo subjektams formas, skatinti smulkiojo ir vidutinio verslo kūrimąsi ir plėtojimą, remti smulkiojo ir vidutinio verslo subjektus. SVV programa sudaro galimybes Akmenės rajono vidutinėms, mažoms bei labai mažoms įmonėms, įstatymų nustatyta tvarka turinčioms teisę verstis savarankiška komercine, gamybine arba profesine ir kita panašaus pobūdžio veikla, kuriančioms darbo vietas, pasinaudoti savivaldybės parama ir mokesčių lengvatomis.Įgyvendinant Kaimo plėtros rėmimo programą remiami ūkininkai ir žemės ūkio bendrovės. Įgyvendinant Savivaldybės bendruomenių ir visuomeninių organizacijų rėmimo bei Vietos bendruomenių savivaldos programas, teikiama parama Akmenės rajono savivaldybės kaimo vietovių bendruomenių iniciatyvoms finansuoti. Parama žemės ūkio subjektams ir kaimo bendruomenėms yra svarbi siekiant subalansuotos rajono plėtros. Minėtų programų įgyvendinimas ir parama kaimui skatina gyventojų visuomeninį, pilietinį ir ekonominį aktyvumą.**Produkto vertinimo kriterijai:*** Paremtų SVV subjektų skaičius;
* Paramą gavusių žemės ūkio subjektų skaičius;
* Paramą gavusių kaimo bendruomenių skaičius;
* Paramą gavusių vietos bendruomenių skaičius.
 |
| **Programos tikslas** | Išsaugoti ir gerinti rajono aplinkos kokybę | **Kodas** | 3.2 |
| **Tikslo aprašymas:**Nevaldoma žmogaus ūkinė veikla ir jos plėtra, globalizacijos procesai lemia pokyčius vykstančius gamtinėje aplinkoje. Akmenės rajono savivaldybė siekia gerinti aplinkos kokybę, įgyvendindama įvairias aplinkosaugines priemones. Rūpinimasis oro ir vandens švarumu, dirvožemio derlingumu, miškais, augalija ir gyvūnija – tai rūpinimasis visuomenės sveikata, jos darbo, buities, poilsio sąlygomis bei ateitimi.**Rezultato vertinimo kriterijus:*** Įgyvendintų aplinkos apsaugos priemonių (projektų) skaičius.
 |
| **Uždavinys** | Vykdyti aplinką tausojančias priemones  | **Kodas** | 3.2.1 |
| **Uždavinio aprašymas:**Aplinkos apsauga – tai aplinkos saugojimas nuo fizinio, cheminio, biologinio ir kitokio neigiamo poveikio ar pasekmių, atsirandančių įgyvendinant planus ir programas*,* vykdant ūkinę veiklą ar naudojant gamtos išteklius. Aplinkosaugos turinį sudaro vandens, oro, žemės gelmių, dirvožemio, augalijos, gyvūnijos, landšafto pagrįstas ir protingas naudojimas bei jų apsauga. Vienas iš pagrindinių aplinkosaugos tikslų šalyje – užtikrinti tinkamą aplinkos kokybę visiems gyventojams ir sudaryti sąlygas darniai teritorijų plėtrai. Įgyvendinamu uždaviniu numatoma vykdyti įvairias aplinką tausojančias priemones (atliekų surinkimas, aplinkos apsaugos rėmimo specialiosios programos priemonių įgyvendinimas) bei saugoti ir gerinti Akmenės rajono savivaldybės kraštovaizdį.**Produkto vertinimo kriterijai:*** Surinktų atliekų kiekis, (t);
* Aplinkos apsaugos rėmimo specialiosios programos įgyvendinimas, (proc.).
 |

|  |
| --- |
| **Numatomas programos įgyvendinimo rezultatas:** Įgyvendinus programos tikslus ir uždavinius bus padidintas Akmenės rajono savivaldybės investicinis ir verslo aplinkos patrauklumas. Parama SVV sudarys prielaidas naujų įmonių steigimuisi ir esamų plėtrai, prisidės prie užimtumo augimo rajone. Parama žemės ūkio subjektams ir melioracijos statinių priežiūra leis gerinti žemės ūkio veiklos sąlygas rajone, didins žemės ūkio naudmenų našumą ir išauginamos žemės ūkio produkcijos apimtis, o kartu sudarys prielaidas ir pajamų iš žemės ūkio augimui. Parama rajono kaimo bendruomenėms skatins gyventojų visuomeninį, pilietinį ir ekonominį aktyvumą. Įgyvendinus aplinkosaugos priemones, bus prisidedama prie švaresnės ir saugesnės rajono aplinkos formavimo, sveikesnės ir aukštesnės gyvenimo kokybės kūrimo. |

|  |
| --- |
| **Planuojami programos finansavimo šaltiniai:** Valstybės biudžeto lėšos, Savivaldybės biudžeto lėšos, Specialiosios aplinkos apsaugos rėmimo programos ir kitos lėšos. |

|  |
| --- |
| **Veiksmai, numatyti savivaldybės strateginiame plėtros plane, kurie susiję su vykdoma programa:****1 PRIORITETAS. ŽMOGIŠKŲJŲ IŠTEKLIŲ UGDYMAS BEI TOBULINIMAS****1.1. Tikslas. Vykdyti užimtumo ir socialinės aprėpties stiprinimo priemonių plėtrą**1.1.1. Uždavinys. Gerinti darbuotojų ir įmonių prisitaikymą prie rinkos poreikių**2 PRIORITETAS. EKONOMIKOS SKATINIMAS****2.3. Tikslas. Skatinti investicijas, kuriant verslo plėtrai palankią aplinką**2.3.1. Uždavinys.Tobulinti smulkiojo ir vidutinio verslo paramos sistemą2.3.2.Uždavinys. Vykdyti investicinių teritorijų plėtrą Akmenės r. sav.2.3.3. Uždavinys. Vykdyti potencialių investuotojų paiešką**3 PRIORITETAS. SANGLAUDOS DIDINIMAS****3.1. Tikslas. Užtikrinti darnią gyvenamąją ir darbo aplinką**3.1.2. Uždavinys. Skatinti geros aplinkos kokybės išsaugojimą bei gamtos išteklių pritaikymą racionaliam gyventojų ir ūkio naudojimui**3.4. Tikslas. Diegti neigiamą poveikį aplinkai mažinančias ir aplinkos kokybę gerinančias****priemones**3.4.2. Uždavinys. Vystyti Akmenės r. sav. atliekų tvarkymo sistemą**4 PRIORITETAS. DARNI ŽEMĖS ŪKIO IR KAIMO PLĖTRA****4.1. Tikslas. Didinti žemės ūkio ir miškininkystės konkurencingumą, stiprinant žmogiškuosius išteklius ir tobulinant technologijas**4.1.2. Uždavinys. Skatinti žemės ūkio plėtrą bei gerinti žemės ūkio techniką ir technologijas4.1.3. Uždavinys. Vykdyti žemės ūkio ir miškininkystės infrastruktūros plėtrą**4.2. Tikslas.** **Gerinti kaimo aplinkos ir kraštovaizdžio kokybę**4.2.1. Uždavinys. Didinti Akmenės r. sav. miškingumą bei mažinti apleistos žemės plotus4.2.2. Uždavinys. Gerinti aplinkos, biologinės įvairovės bei kraštovaizdžio kokybę Akmenės r. sav.**4.3. Tikslas. Gerinti gyvenimo kokybę ir vykdyti ekonominių veiklų plėtrą kaimo vietovėse**4.3.1. Uždavinys. Didinti Akmenės r. sav. kaimų gyvenamosios aplinkos patrauklumą4.3.2. Uždavinys. Atnaujinti ir išsaugoti kultūrinį paveldą bei vystyti tradicinius amatus kaimo vietovėse4.3.3. Uždavinys. Skatinti alternatyvių ekonominių veiklų vystymą ir mikroįmonių kūrimą kaimo vietovėse |

|  |
| --- |
| **Susiję įstatymai ir kiti norminiai teisės aktai:**Lietuvos Respublikos vietos savivaldos įstatymas, Lietuvos Respublikos aplinkos apsaugos įstatymas, Lietuvos Respublikos melioracijos įstatymas, Lietuvos Respublikos atliekų tvarkymo įstatymas, Lietuvos Respublikos savivaldybių aplinkos apsaugos rėmimo specialiosios programos įstatymas, Lietuvos Respublikos smulkaus ir vidutinio verslo plėtros įstatymas, Lietuvos Respublikos žemės ūkio ir kaimo plėtros įstatymas, Lietuvos Respublikos ūkininkų ūkio įstatymas ir kt. |

|  |
| --- |
| **Programos priedai:**1 priedas „2015-2017 m. Verslo rėmimo, aplinkos apsaugos ir žemės ūkio plėtros programos tikslų, uždavinių, priemonių asignavimų ir produkto vertinimo kriterijų suvestinė“, 3 lapai;2 priedas „Programos vertinimo kriterijų suvestinė“, 1 lapas. |